[{"text_idx": "#000005", "text": "40 aastaga on maailma su\u0308ndinud kaheksa miljonit katseklaasilast"}, {"text_idx": "#000007", "text": "Ta\u0308navu mo\u0308o\u0308dub 40 aastat esimese katseklaasilapse Louise Browni su\u0308nnist. Selle aja jooksul on maailma su\u0308ndinud ligikaudu kaheksa miljonit katseklaasilast."}, {"text_idx": "#000008", "text": "Praegu toimuval Euroopa reproduktiivmeditsiini teaduse aastakonverentsil (ESHRE) tehti u\u0308levaade kunstliku viljastamise arengutest aastaku\u0308mnete jooksul. Va\u0308lja toodi na\u0308iteks see, et katseklaasilaste su\u0308ndi on tugevalt hoogustanud viljatusravi erinevad vormid."}, {"text_idx": "#000009", "text": "Igal aastal su\u0308nnib ligikaudu 500 000 last kunstliku viljastamise teel, kuid viljastamise protseduure tehakse ligikaudu kaks miljonit, mis ta\u0308hendab, et vaid umbes iga kolmas-neljas katse o\u0303nnestub."}, {"text_idx": "#000010", "text": "Euroopa riikidest su\u0308nnib kunstviljastamise abil lapsi ko\u0303ige enam Hispaanias. Na\u0308iteks 2015. aastal tehti seal 119 875 kunstliku viljastamise ehk IVF protseduuri. Va\u0308ga palju ei ja\u0308a\u0308 maha Venemaa, kus aastas tehakse enam kui 100 000 IVF protseduuri. Saksamaal ja Prantsusmaal on IVF protseduure aastas veidi u\u0308le 90 000."}, {"text_idx": "#000011", "text": "Ravimiameti andmetel tehti 2015. aastal Eestis 2834 viljatusravi tsu\u0308klit, mille ka\u0308igus kanti u\u0308le kokku 4467 embru\u0308ot ja viljastatud munarakku."}, {"text_idx": "#000012", "text": "Raskema mehepoolse viljatuse puhul su\u0308stitakse u\u0308ks seemnerakk otse munarakku (intracytoplasmic sperm injection ICSI) kasutades mikromanipulaatorit. Autor: Wellcome Images/Creative commons"}, {"text_idx": "#000013", "text": "U\u0308ha enam kasutatakse ka seemneraku intratsu\u0308toplasmaatilist injektsiooni (ICSI). Selles protseduuris valitakse mikroskoobi abil va\u0308lja u\u0308ks seemnerakk, mis su\u0308stitakse mikropipeti abil otse munarakku. Pa\u0308rast 6-pa\u0308evast inkubaatoris kasvatamist siirdatakse viljastunud munarakkudest kasvanud embru\u0308od emakasse. Seda protseduuri kasutati varem mehepoolse viljatuse ravis (na\u0308iteks madala spermatosoidide arvu puhul), kuid u\u0308ha enam tehakse neid protseduure ta\u0308napa\u0308eval selleks, et saada last ilma meespartnerita."}, {"text_idx": "#000014", "text": "Samuti on kasvav trend annetada munarakke, et lapsi soovivatel viljatutel paaridel oleks vo\u0303imalik lapsevanemateks saada."}, {"text_idx": "#000015", "text": "Katseklaasilaste suure arvu taga on ka mitmikute su\u0308nd. Seda po\u0303hjusel, et kunstliku viljastamise protseduuride puhul lubati varem viia naise kehasse mitu embru\u0308ot, et nii suurendada rasestumise to\u0303ena\u0308osust. Selle tagaja\u0308rjel aga hakkas su\u0308ndima palju kaksikuid ja kolmikuid."}, {"text_idx": "#000016", "text": "Kuna ta\u0308napa\u0308eval, sh Eestis, lubatakse naise emakasse siirdada kuni kolm embru\u0308ot, su\u0308nnib kaksikuid kehava\u0308lise viljastamise ka\u0308igus va\u0308hem. 2015. aastal oli kunstliku viljastamise ka\u0308igus su\u0308ndinud lastest kaksikuid 14 protsenti."}, {"text_idx": "#000017", "text": "U\u0308ha enam on edukad ehk lo\u0303ppevad lapse su\u0308nniga ka protseduurid, kus naise kehasse siirdatakse tagasi vaid u\u0308ks embru\u0308o. See to\u0303estab, et viljatusravi ja IVF protseduurid on la\u0308inud to\u0303husamaks; na\u0308iteks 1997. tehti u\u0308he embru\u0308o siirdamisi vaid 11 protsenti, 2015. aastal aga 38 protsenti."}, {"text_idx": "#000019", "text": "2015. aasta andmete kohaselt siirdati ko\u0303ige sagedamini u\u0308he protseduuri ka\u0308igus kaks embru\u0308ot. Vo\u0303rreldes eelneva aastaga oli see va\u0308henenud 6,7 protsenti ning kolme embru\u0308o siirdamine 18,1 protsenti.Ko\u0303ige sagedamini kasutati viljatusravi 34-aastaste ja nooremate seas. Samas, vo\u0303rreldes 2014. aastaga on la\u0308bitud viljatusravi tsu\u0308klite arv selles vanusgrupis langenud 5,3 protsenti. Vanemates vanusgruppides on viljatusravi tsu\u0308klite arv kasvanud - 40-aastaste seas 8,5 protsenti ning 41-aastaste ja vanemate seas 4,4 protsenti.Eesti Meditsiiniline Su\u0308nniregister registreeris 2015. aastal 14 051 elussu\u0308ndi, neist kehava\u0308lise viljastamise teel su\u0308ndinud ehk IVF lapsi oli 380. Kolme IVF lapse ema oli va\u0308lisriigi kodanik, 377 lapse ema elukoht oli Eesti."}, {"text_idx": "#000020", "text": "Haigekassa hakkas rahastama muna- ja seemnerakkude ku\u0308lmutamist"}, {"text_idx": "#000022", "text": "Avastatud aine aitab astronautide luid hoida"}, {"text_idx": "#000024", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000025", "text": "Uuring: mo\u0303ned patsiendid ma\u0308letavad oma surma"}, {"text_idx": "#000026", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000027", "text": "Uuring nihutas rasvumisepideemia alguse arvatust varasemaks"}, {"text_idx": "#000028", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000029", "text": "Doktorito\u0308o\u0308: muutus kehakaalus vo\u0303ib vormida ka isiksust"}, {"text_idx": "#000030", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000037", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000041", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000045", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000047", "text": "HPV vaktsiinist: ausalt ja emotsioonideta"}]